stanford-oval/wikipedia huggingface dataset:
Stuart Hill

Stuart Hill (s. 1958 Leicester) on brittiläinen kirjailija. Hän on opiskellut englannin kieltä sekä antiikin ja muinaisajan historiaa Newcastlen yliopistossa. Hän on työskennellyt muun muassa arkeologina. Hänen esikoisromaaninsa Jäämaan huuto (The Cry of the Icemark) (2005) on käännetty viidelletoista kielelle. Esikoisromaanin jatko-osa, Tulimiekka (Blade of Fire) ilmestyi vuonna 2006 ja se käännettiin suomeksi vuonna 2007. Kirjasarjan viimeinen osa Jäänmaan viimeinen taistelu (Last Battle of the Icemark) ilmestyi vuonna 2008 ja se julkaistiin suomeksi syksyllä 2009. Kirjat kustantaa Chicken House.
Aiheesta muualla

Mari Viertola: Lopullista sotaa odotellessa[vanhentunut linkki]. Turun Sanomat 14.10.2006.
Jäämaan huuto (Arkistoitu – Internet Archive). Pirkkalan kunnankirjaston kirjaesittelyt.
Vesa Sisättö: Jäämaan kronikka[vanhentunut linkki]. Helsingin Sanomat 6.2.2010.
Talsin piiri

Talsin piiri sijainti
Talsin piiri oli hallintoalue Latviassa Kuurinmaan alueella. Alueella asuu noin 46 000 ihmistä ja alueen suurin kaupunki on Talsi. Alueen väestö on suurimmaksi osaksi latvialaisia (92 prosenttia), 4 prosenttia on venäläisiä ja loput 4 prosenttia ovat ukrainalaisia, valkovenäläisiä ja mustalaisia. Alue on hyvin harvaan asuttua, 18 henkilöä per neliökilometri, kun muualla Latviassa väestön tiheys on 38 henkilöä per neliökilometri. Alueen pohjoisnurkassa sijaitsee Liivinrannan kulttuurialue. Latvian piirit lakkautettiin vuonna 2009 Latvian aluehallintouudistuksen yhteydessä.
Säivi

| Säivi |
| --- | --- |
 Säivi
 Koordinaatit: 65°49′45″N, 23°39′35″E 
Valtio:   Ruotsi
Lääni:  Norrbottenin lääni
Maakunta:  Norrbotten
Kunta:  Haaparannan kunta
Pinta-ala:  
 – Maa:  0,42 km²
Väkiluku:  93
 – Väestötiheys:  221,4 as./km²
 Tilastotiedot koskevat pientaajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Säivi (ruots. Säivis) on pientaajama ja paikkakunta Haaparannan kunnassa Pohjois-Ruotsissa. Alue kuuluu Norrbottenin lääniin ja Norrbottenin maakuntaan. Vuoden 2010 lopussa Säivin pientaajamassa oli 93 asukasta. Säivi sijaitsee Perämeren pohjoisrannalla Haaparannan kunnan länsiosassa lähellä Kainuun kunnan rajaa. Säivin pohjoispuolitse kulkee E4-tie.
Nimi Säivi juontuu saamen kielen sanasta "sävva" joka tarkoittaa "merta" tai "suurta järveä". Sana on sittemmin suomalaistunut ja osittain mukautunut myös ruotsiin siten että siihen on lisätty loppuun s.
Suomen sodan (1808–1809) aikana kylä koki kovia, kun venäläiset rosvojoukot ryöväsivät ja veivät mennessään kaiken mahdollisen. Saatuaan väärää tietoa, että toinen venäläinen armeija olisi marssinut jäitse valtaamaan Uumajan ruotsalainen kenraalimajuri Hans Henrik Gripenberg antautui Säivissä 25. maaliskuuta 1809 Venäjän armeijalle, jota johti kenraali, kreivi Šuvalov.
Aiheesta muualla

Säivin verkkosivu (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Säivis
Käännös suomeksi
TW Hydrae

| TW Hydrae |
| --- | --- |

Muut designaatiot:  CD −34°7151,  HIP 53911
Fyysiset ominaisuudet
Näennäinen kirkkaus:  +11 mv
Spektriluokka:  K8Ve
Väri-indeksi:  B-V 0,7
Massa:  0,8 M☉
Muuttujatyyppi:  T Tauri -tähti
Ikä:  10 Myr
Astrometriset ominaisuudet
Tähdistö:  Vesikäärme, Hya
Rektaskensio (J2000):  11h 01m 51.9s
Deklinaatio (J2000):  −34° 42′ 17.02″
Etäisyys:  183 valovuotta,  56 parsekia
Parallaksi:  17,72 mas
Ominaisliike:  RA -66,90  dekl. -12,36 mas/v
 Näkyy leveysasteiden 56° N  ja 90° S välillä. 
TW Hydraen kiekko ALMA-radioteleskoopilla kuvattuna. Kiekossa näkyy syntyneiden planeettojen tekemiä rengasmaisia tummia aukkoja.
TW Hydrae on T Tauri -tyypin muuttuva tähti, joka sijaitsee Vesikäärmeen tähdistössä, noin 56 parsekin (183 valovuoden) etäisyydellä. Se on osa laajempaa, nuorten tähtien muodostamaa TW Hydraen assosiaatiota.
TW Hydrae on varsin nuori tähti. Sen massa on suunnilleen yhtäsuuri kuin Auringolla, mutta ikä on vain noin 10 miljoonaa vuotta. Tähteä ympäröi protoplanetaarinen kiekko, jonka säde on noin 225AU:ta ja jonka keskellä on noin 8AU läpimittainen aukko. Radio- ja infrapuna-alueella tehtyjen mittausten perusteella on päätelty, että kiekossa tapahtuu aktiivista planetesimaalien muodostumista. Tähdeltä on löydetty myös vajaan 10 Jupiterin massainen planeetta, TW Hya b.
Säkenistö

Säkenistö: kokoelma uudempaa suomalaista runoutta on suomalainen runoantologia, joka julkaistiin ainakin kolmena painoksena 1900-luvun alussa. Kokoelma sisältää tuon ajan "uudempaa suomalaista runoutta", ja sen toimittaja oli Helmi Setälä. Säkenistössä on muun muassa seuraavien runoilijoiden teoksia:  A. Oksanen,  Aleksis Kivi,  Yrjö Koskinen,  Paavo Cajander, Arvi Jännes, J. H. Erkko, Isa Asp, Kaarlo Kramsu, Kaarle Krohn, Valter Juva, Kasimir Leino, Otto Manninen, Larin Kyösti, Ilmari Kianto, Hilja Haahti, Eino Leino, Aino Kallas, L. Onerva ja V. A. Koskenniemi.
Aiheesta muualla

Säkenistö: kokoelma uudempaa suomalaista runoutta (1907)
Stefan Jarl

Stefan Jarl vuonna 2013.
Stefan Jarl Malmön elokuvajuhlilla 1990.
Stefan Jarl (18. maaliskuuta 1941 Skara, Länsi-Götanmaa) on ruotsalainen elokuvantekijä ja kirjailija, joka tunnetaan erityisesti dokumentaristina.
Jarl tunnetaan provosoivista yhteiskunnallisista  elokuvistaan, jotka ovat herättäneet keskustelua myös elokuvantekijän roolista ja dokumenttielokuvaa tehtäessä sallituista menetelmistä. Hänen elokuviaan on palkittu ympäri maailmaa ja Euroopan elokuva-akatemia on palkinnut hänet Felix-palkinnolla elämäntyöstään.
Stefan Jarl suoritti filosofian kandidaatin tutkinnon estetiikassa ja opiskeli sitten Svenska Filminstitutetin elokuvakoulussa 1965–1967. Jo vuosia aiemmin hän toimi Arne Sucksdorffin apulaisohjaajana muun muassa elokuvassa Metsien hurjat (1961). Sucksdorffin myötävaikutuksella Jarl kiinnostui luonnon ja ihmisen vuorovaikutuksesta, joka on teemana hänen elokuvissaan Luonto kostaa (1983), Uhka (1987) ja Minä olen soturisi (1997). Uransa alussa Jarl tuli tunnetuksi kolmesta ruotsalaisia nuoria ja sittemmin syrjäytyneitä aikuisia seuraavasta dokumenttielokuvastaan Dom kallar oss mods (1968), Huumeinen elämä (1979) ja Kapinallisten perintö (1993).
Filmografiaa

1968: Dom kallar oss mods (pitkä dokumentti)
1979: Huumeinen elämä (Ett anständigt liv, pitkä dokumentti)
1983: Luonto kostaa (Naturens hämnd, pitkä dokumentti)
1984: Yksi meistä (En av oss, lyhyt dokumentti)
1987: Uhka (Uhkkadus, pitkä dokumentti)
1990: Goda människor
1991: Jåvna, renskötare år 2000 (lyhyt dokumentti)
1993: Kapinallisten perintö (Det sociala arvet)
1997: Minä olen soturisi (Jag är din krigare, pitkä näytelmäelokuva)
1998: Liv till varje pris (pitkä dokumentti)
2003: Terrorister – en film om dömda (yhdessä Lukas Moodyssonin kanssa)
2010: Alistuminen (tv-esityksessä nimellä Kemikaalikuorma, Underkastelsen, pitkä dokumentti)
Aiheesta muualla

Stefan Jarlin verkkosivusto
Stefan Jarl Elonetissä.
Kirjallisuutta

”Taiteilijan tehtävä on sabotoida – Stefan Jarlin ja Carl Henrik Svenstedtin kirjeenvaihtoa”, Filmihullu 1/2009.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Stefan Jarl
Käännös suomeksi
Stuart Holden

| 0 | 1 | 2 |
| --- | --- | --- |

Henkilötiedot
Koko nimi: Stuart Alistair Holden
Syntymäaika: 1. elokuuta 1985 (ikä 39)
Syntymäpaikka: Aberdeen, Skotlanti
Pelipaikka: keskikenttäpelaaja
Pituus: 178 senttimetriä
Junioriseurat
2003–2004: Clemson Tigers
Seurat
| Vuodet | Seura | O (M) |
| 2005 2006–2009 2010– | Sunderland Houston Dynamo Bolton Wanderers | 0 (0) 103 (15)  18 (2) |
Maajoukkue
| 2009– |  Yhdysvallat | 25 (3) |
 Seurajoukkueuran tilastot kattavat vain kansalliset sarjat, päivitetty 26. joulukuuta 2010.  Maajoukkueuran tilastot päivitetty 6. lokakuuta 2018.
Stuart Holden (s. 1. elokuuta 1985 Aberdeen, Skotlanti) on skotlantilaissyntyinen yhdysvaltalainen jalkapalloilija. Hän edusti Englannissa muun muassa Sunderlandia ja Bolton Wanderersia.
Ura

Holden siirtyi juniorina englantilaiseen Sunderlandiin maaliskuussa 2005. Hän palasi kotimaahansa Yhdysvaltoihin Major League Socceriin Houston Dynamon joukkueeseen kaudeksi 2006. Hän pelasi kaudella 16 ottelua ja oli mukana voittamassa sarjan mestaruutta. Seuraavalla kaudella hän pelasi lähinnä vasempana laiturina ja teki 29 ottelussa kuusi maalia voittaen toistamiseen sarjan mestaruuden.
Kaksi seuraavaa kautta ei tuonut vastaavaa menestystä. Kauden 2009 loppupuolella Holden siirtyi Valioliigaan Bolton Wanderersiin tammikuussa 2010. Hän debytoi seurassa helmikuussa FA Cupin ottelussa Tottenham Hotspuria vastaan. Hän debytoi Valioliigassa samassa kuussa pelaten täydet minuutit Wolverhampton Wanderersia vastaan. Syyskuussa 2010 Holden teki uuden sopimuksen Boltonin kanssa, joka pitää hänet seurassa vuoteen 2013. Hän on ollut tämän jälkeen vakiokasvo seuran avauksessa.
Ensimmäisen maalinsa Boltonissa hän teki kaudella 2010–2011 Wolverhampton Wanderersia vastaan marraskuussa 2010.
Holden pelasi Yhdysvaltain maajoukkueessa 25 ottelua ja teki niissä kolme maalia vuosina 2009–2013.
Säkenöivää voimaa

| Säkenöivää voimaa Eri esittäjiä |
| --- | --- | --- |

Tribuuttialbumin tiedot
 Äänitetty : 2002
 Julkaistu: 15. maaliskuuta 2002
 Tyylilaji: Suomirock
 Kesto: 51.00
 Levy-yhtiö: Poko Rekords
Säkenöivää voimaa on tribuuttialbumi, joka sisältää eri suomalaisartistien ja -yhtyeiden tulkintoja Sielun Veljien kappaleista. Levy julkaistiin 15. maaliskuuta 2002.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Onnellinen päivä | Jonna Tervomaa | 5.41 |  |  |  |  |  |  |
| 2. | Yö erottaa pojasta miehen | Neljä Ruusua | 3.43 |  |  |  |  |  |  |
| 3. | Pohjois-Amerikka | Maija Vilkkumaa | 4.24 |  |  |  |  |  |  |
| 4. | Aina nälkä | Popeda | 2.59 |  |  |  |  |  |  |
| 5. | Peltirumpu | Suburban Tribe | 4.25 |  |  |  |  |  |  |
| 6. | Mustamaalaan | Timo Rautiainen & Trio Niskalaukaus | 3.04 |  |  |  |  |  |  |
| 7. | Elintaso | Aknestik | 3.44 |  |  |  |  |  |  |
| 8. | Kaksin | Ville Leinonen & Valumo | 4.15 |  |  |  |  |  |  |
| 9. | Huuhaa puuhaa | Tulenkantajat | 4.04 |  |  |  |  |  |  |
| 10. | Kevät | Bitch Alert | 3.40 |  |  |  |  |  |  |
| 11. | Museossa | Pauli Hanhiniemen Perunateatteri | 3.25 |  |  |  |  |  |  |
| 12. | Säkenöivä humppa | Eläkeläiset | 3.09 |  |  |  |  |  |  |
| 13. | Haista vittu | Petri Nygård | 4.27 |  |  |  |  |  |  |
Spore

| Spore |
| --- | --- |

Kehittäjä:  Maxis
Julkaisija:  Electronic Arts
Jakelija:  Steam ja GOG.com
Suunnittelija:  Will Wright
Säveltäjä:  Brian Eno ja Cliff Martinez
Pelisarja:  Spore
Pelimoottori:  EAGL
Julkaistu:  EU 4. syyskuuta 2008AUS 4. syyskuuta 2008NA 7. syyskuuta 2008
Lajityyppi:  evoluutiosimulaatio, jumalpeli
Pelimuoto:  yksinpeli
Ikäluokitus:  ESRB: E10+  Virheellinen ESRB-arvo PEGI: 12
Alusta:  Windows, Mac OS X
Lisenssi:  Suljettu lisenssi
Jakelumuoto:  DVD, Steam, Origin
Lisää peliartikkeleitaVideopelien teemasivulla
Infobox OK  : 
Spore on Electronic Artsin julkaisema evoluutiosimulaatiopeli, jonka pääsuunnittelija on SimCity- ja The Sims -peleistä tunnettu Will Wright. Spore on saanut laajaa huomiota osakseen sen kunnianhimoisena pyrkimyksenä simuloida elämänmuotojen kehitystä mikroskooppisista soluista älyllisten rotujen galaktiseen valloitukseen. Pelin aikaan saama huomio on saanut monet ääriuskonnolliset ja fundamentalistiset ihmiset takajaloilleen; heidän mielestään Spore halventaa luomisoppia.
Pelaaja ohjaa eliöiden kehitystä sukupolvien läpi, kasvattaen niitä yksisoluisista organismeista monimutkaisiksi olioiksi. Myöhemmin oliot saavat älyn ja tietoisuuden, jolloin ne alkavat muodostaa heimoja. Lopulta pelaaja ryhtyy ohjaamaan lajia yhteiskuntana, kehittäen siitä avaruusajan korkeakulttuurin, joka lopulta ryhtyy tutkimaan galakseja aluksillaan.
Wright on sanonut, että hän ei halua pelaajien tuntevan itseään Luke Skywalkeriksi tai Frodo Reppuliksi. "Haluan heidän tuntevan olonsa George Lucasiksi tai J. R. R. Tolkieniksi." Vuoden 2007 Technology Entertainment Design (TED) -konferenssissa Wright kertoi,  että hän halusi tehdä lapsille "lelun" kehittämään luovaa ja pitkän tähtäimen ajattelua, lisäten – "Uskon, että lelut voivat muuttaa maailmaa."
Vaiheet

Peli on jaettu viiteen vaiheeseen, joita ovat solu-, otus-, heimo-, sivilisaatio- ja avaruusvaihe. Jokaisen vaiheen lopussa pelaajan tekemiset vaikuttavat siihen, mitä erikoiskykyjä hän saa pelin seuraavissa vaiheissa, kuten esimerkiksi ystävällinen otusvaiheen otus saa avaruuspelissä diplomatiaan liittyvistä lisälaitteista alennuksen.
Pelin alussa valitaan vaikeusaste sekä pelattavan planeetan nimi.
Soluvaihe

Alussa esitetään animaatio, jossa pelaajan valitsemaan planeettaan törmää meteoriitti, jonka pienestä lohkareesta kuoriutuu pelaajan solu.
Pelin ensimmäinen vaihe on soluvaihe, jossa pelaaja aluksi valitsee solulleen ruokavalion. Pelaaja on limassa uiskenteleva yksinkertainen solu, joka  syö joko lihaa (lihansyöjä), kasvien osia (kasvinsyöjä) tai molempia (kaikkiruokainen). Vaiheen lopussa on myös mahdollista syödä toisten solujen munia. Ruokaa syödessä DNA-pistemäärä kasvaa, jolloin pelaaja voi muuttaa solun ominaisuuksia lisäämällä tai poistamalla erilaisia osia solueditorissa. Suuosaa vaihtamalla mm. ruokavalion voi muuttaa. Pelaaja voi myös muokata solunsa ulkomuotoa, ja antaa lajinimen luomalleen solulle. Kun pelaaja on saanut kerättyä tarpeeksi DNA-pisteitä hän pääsee kasvattamaan solulleen jalat, ja siirtymään otusvaiheeseen.
Soluvaihe > Soluvaiheen osat

3 silmäosaa
3 suuosaa (jokaiselle ruokavaliolle omansa)
Piikkiosa (vahingoittaa muita soluja osumalla niihin)
Sähköosa (antaa sähköiskun, joka vahingoittaa muita soluja, paitsi niitä joilla on oma sähköosa)
Myrkkyosa (laskee myrkkyä ympärilleen aiheuttaen vahinkoa. Eliö joka omistaa tämän on immuuni myrkylle)
Siima (lisää nopeutta)
Värekarva (lisää nopeutta saman verran kuin siima, mutta pelaaja saa käyttöönsä pikakäännöksen)
Suutinosa (lisää nopeutta paremmin kuin värekarva tai siima)
Otusvaihe

Ennen varsinaista otusvaiheen alkua pelaaja voi lisätä juuri kehittyneeseen soluunsa kolme erilaista jalkaparia. Otusvaihe alkaa animaatiolla, jossa pelaajan kehittämä solu nousee merestä maanpinnalle.
Otusvaiheessa pelaaja pääsee ystävystymään muiden lajien kanssa tai tuhoamaan ne sukupuuttoon. Kummastakin vaihtoehdosta saa kerättyä DNA-pisteitä. Uusia osia voi kerätä joko mantereen eri puolille sirotelluista luurangoista tai tappamalla ns. alfaotuksia (normaaleja otuksia kestävämpiä) tai ystävystymällä niiden kanssa. Otusvaiheen edistyminen kuvataan aivojen koon kasvamisella. Pelaajan otuksen aivot kasvavat vaiheen aikana viisi kertaa ja jokaisella kerralla pelaajan otus voi saada yhden jäsenen enemmän seurueeseensa. Uusia osia voi lisätä parittelemalla ja sen jälkeen käyttämällä keräämiään DNA-pisteitä otuseditorissa.
Otusvaihe > Otusvaiheen osatyypit

Suut
Silmät ja tuntoelimet
Jalat
Kädet
Aseet
Lisukkeet
Tietyt osat antavat pelaajan otukselle tiettyjä ominaisuuksia. Ominaisuuksia ovat mm. hyökkäyksessä käytettävät purenta, rynnäkkö, isku, ja myrkyn sylkeminen, ystävystymisessä käytettävät laulu, tanssi, hurmaaminen, ja poseeraus, sekä muita taitoja kuten hyppy, hiipiminen, liito, pyrähdys, tarttuminen, ja näkö. Jokainen otus pystyy käyttämään kutsuhuutoa paritellakseen ja paikantaakseen kotipesänsä.
Ennen heimovaihetta pelaaja voi muuttaa otuksensa ulkonäköä viimeisen kerran.
Kun pelaaja on kehittänyt aivojaan viisi kertaa, peli näyttää animaation, jossa pelaajan otus oppii käyttämään tulta, ryhtyy heimon johtajaksi, rakentaa majan ja perustaa heimonsa.
Heimovaihe

Heimotyyppejä ovat ystävällinen heimo, tilannetajuinen heimo ja aggressiivinen heimo.
Heimovaiheessa pelaajan täytyy joko ystävystyä muiden heimojen kanssa tai tuhota ne. Pelaajan heimon jäsenet käyttävät nyt työkaluja otuksensa ominaisuuksien sijaan. Heimovaiheessa on 3 soitintyökalua, 3 erilaista asetta ja 3 keräys- ja parannustyökalua. Joka kerta kun pelaajan oma heimo joko ystävystyy tai tuhoaa toisen lajin, se saa uuden osan heimonsa toteemipaaluun, ja käyttöönsä uusia työkaluja ja vaatteita.
Alussa heimossa voi olla päällikön lisäksi vain viisi muuta heimolaista, mutta ensimmäisen toteemipaalun osan jälkeen määrä nousee yhdeksään, ja neljännen jälkeen kahteentoista. Uusia heimon jäseniä voi 'tehdä' heimon päärakennuksesta. Jokainen uusi jäsen maksaa kymmenen ruokapistettä, ja normaaliksi heimolaiseksi aikuistuminen kestää minuutin.
Heimovaihe > Heimovaiheen työkalut

Työkaluja ostetaan käyttöön ruoalla. Työkaluja käytetään monenlaisiin tarkoituksiin. Soittimien avulla ystävystytään toisten heimojen kanssa esittämällä heille musiikkia. Aseilla voidaan joko puolustaa omaa kylää, tai hyökätä muiden lajien kyliin. Keräyssauva mahdollistaa suuremman ruokamäärän puista keräämisen kerrallaan, kalastuskeihäs antaa mahdollisuuden kalastaa kalaa ruoaksi merestä, ja parannussauvalla varustetut heimolaiset parantavat sotureiden saamia vammoja taistelussa.
Heimovaihe > Ystävystyminen/soittimet

Puuhuilu
Marakassit
Didgeridoo
Heimovaihe > Taisteleminen/aseet

Kivikirves
Soihtu
Heittokeihäs
Heimovaihe > Ruoka ja paraneminen

Keräyssauva
Kalastuskeihäs
Parannussauva
Heimovaihe > Heimovaiheen vaatetyypit

Heimon jäsenet voi vaatettaa seuraavilla vaatetyypeillä. Heimon jäsenten vaatteet määrittävät sen tehokkuuden ystävystyessä, hyökätessä tai kerätessä ruokaa.
Rintapanssarit
Olkapanssarit
Naamiot
Merkit
Yksityiskohdat
Kun pelaaja on liittoutunut tai tuhonnut kaikki muut heimot, pelaaja siirtyy sivilisaatiovaiheeseen.
Jos pelaaja on ystävystynyt kaikkien heimojen kanssa, heimosta tulee uskonnollinen sivilisaatio. Kaikki heimot tuhonneesta heimosta tulee sotilaallinen sivilisaatio ja jos pelaaja on tehnyt molempia tasa-arvoisesti, heimosta tulee taloudellinen sivilisaatio.
Sivilisaatiovaihe

Sivilisaatiovaiheen alussa pelaajan heimo päättää rakentaa itselleen kaupungintalon ja ensimmäisen maa-ajoneuvonsa.
Sivilisaatiovaiheessa ohjataan otuksien sijasta ajoneuvoja, ja vallataan kaupunkeja. Ajoneuvoja on kolmea tyyppiä ja lajia. Uskonnollinen, taloudellinen ja sotilaallinen maa-, vesi- ja ilma-ajoneuvo. Aluksen ominaisuuksia ovat nopeus, kestävyys, tuhovoima, uskonvoima ja vaikutusvalta. Alussa pelaajalla on vain yksi oma kehitettävä kaupunkinsa. Kaupunkeihin voi rakentaa tehtaita, jotka tuottavat asuinrakennuksiin yhdistettyinä rahaa. Jotta kaupunkilaiset pysyisivät tyytyväisinä, kaupunkeihin on myös rakennettava viihderakennuksia, sekä tietysti tykkejä puolustamaan valtakuntaansa ahnailta vihollisilta. Sivilisaatiovaiheen tarkoituksena on tuhota muiden valtakuntien kaupungit, ostaa ne tai käännyttää ne omaan uskontoon. Valuuttana käytetään Spore-taalereita (eng. "Sporebucks"), joilla rakennetaan aluksia ja rakennuksia kaupunkeihin. Spore-taalereita saa valtaamalla ns. rohtoesiintymiä, joista saa ajan kuluessa tietyn määrän rahaa, ja rakentamalla omaan kaupunkiinsa tehtaita. Pelaaja voi ottaa yhteyden muiden sivilisaatioiden hallitsijoihin ja voi siten kehua tai pilkata niitä, maksaa lahjuksia, luoda kauppareittejä tai pyytää toista sivilisaatiota taistelemaan pelaajan puolesta. Muut sivilisaatiot voivat aloittaa sodan tai julistaa rauhan. Sivilisaatiovaiheessa on neljä erikoisvoimaa, jotka perustuvat pelaajan päätöksiin edellisissä vaiheissa. Sivilisaatiovaihe päättyy, kun pelaaja on vallannut kaikki planeetan kaupungit itselleen. Sen jälkeen pelaaja siirtyy avaruusvaiheeseen.
Muuta

Peli julkaistiin Australiassa ja Pohjoismaissa 4. syyskuuta 2008. (Australiassa osa kaupoista myi Sporea jo 1. syyskuuta 2008)
Peli julkaistiin Euroopassa 5. syyskuuta 2008 ja Pohjois-Amerikassa julkaisu oli 7. syyskuuta 2008.
Electronic Arts julkaisi pelin ladattavan otuseditorin 17. kesäkuuta 2008. Siitä oli aluksi noin 10 euroa maksava versio sekä demoversio (joka sisältää 25% maksullisen version sisällöstä) mutta alun perin 10 euroa maksava otuseditori on nyt ilmainen, ja siinä on mukana kaikki pelin otusosat. Ainoa ero osien määrän lisäksi on aika, kuinka kauan pelin lataaminen Ea-Shop sivustolta kestää. Spore-otuseditorissa (engl. Spore Creature Creator) on kaksi osaa: (ilmainen, jonka voi ladata suoraan netistä) harjoitusversio ja peli.
Pelistä on julkaistu versioita Nintendo DS:lle (Spore Creatures) sekä iPhonelle. Pelistä on myös olemassa erikoisversio Spore: Galactic Edition, jonka mukana tulee pelin tuottamisesta kertova DVD, "Kuinka luoda parempi otus"-DVD (engl. How to build a better being), runsaampi ohjekirja (Galactic Handbook) sekä juliste, joka kuvaa solun matkaa kohti avaruutta.
Spin-off peli nimeltä Darkspore on julkaistu vuonna 2011.
Muuta > Lisäosat

Pelistä on tehty myös lisäosat: Ihkut ja iljetykset (engl. Spore: Creepy & Cute Parts Pack) ja Spore Galaksissa kuhisee (engl. Galactic Adventures).
Ihkut ja iljetykset vastaa The Sims 2-sarjan kamasettejä, mutta sisältää lisää osia pelaajan otuksiin lisättäväksi.
Galaksissa kuhisee on julkaistu Macille ja Windows -alustoilla. Laajennusosan julkaisupäivä oli 23. kesäkuuta 2009. Laajennusosa vaatii myös varsinaisen Spore-pelin.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 84.40%
Metacritic: 84%
Arvostelupisteet
Julkaisu: Pisteet
Eurogamer: 9/10
GamePro: 4/5
GameSpot: 8.0/10
GameSpy: 4.5/5
IGN: 8.8/10
PC Gamer UK: 91%
PC Gamer US: 91%
X-Play: 5/5
Wired: 7/10
1UP: B+
Peli on myynyt yli miljoona kappaletta.
EEDAR-yhtiön arvion mukaan peli olisi myynyt yli 2,8 miljoonaa kappaletta maailmanlaajuisesti.
Peli sai julkaisunsa aikaan kritiikkiä SecuROM käyttöoikeuksien hallintamekanismin toiminnasta, joka johti ryhmäkanteeseen Electronic Artsia vastaan.
Tunnustuksia

Peli sai osakseen tunnustusta jo ennen julkaisua.
Peli voitti seuraavat E3-messujen Game Critics Awards -palkinnot:
Best of Show (2005)
Best Original Game (2005, 2006)
Best PC Game (2005, 2006)
Best Simulation Game (2005, 2006)
Peli on voittanut BAFTAn British Academy Games Awards palkinnon kategoriassa Technical Achievement.
Peli on voittanut Interactive Achievement Awards palkinnon kategoriassa Outstanding Gameplay Engineering ja Spore Origins-versio on voittanut Cellular/Mobile Game of the Year kategoriassa.
Laitteistovaatimukset > Muut alustat

Pelistä on julkaistu myös versioita muille alustoille:
Spore Creatures, (2008) Nintendo DS
Spore Origins, mobiilialustoille kuten BlackBerry, Android
Spore Hero, (2009) Wii
Spore Hero Arena
Aiheesta muualla

Spore MobyGamesissa (englanniksi)
Spore Creatures MobyGamesissa (englanniksi)
Spore Origins MobyGamesissa (englanniksi)
Spore Hero MobyGamesissa (englanniksi)
Spore Creature Creator MobyGamesissa (englanniksi)
Spore Internet Movie Databasessa (englanniksi)
Virallinen Spore-sivusto
Suomenkielinen Spore wiki
Spore EVolve (Arkistoitu – Internet Archive)
Uskonnollisten ihmisten Sporen vastainen sivusto
Sim-universumi
| --- | --- |
SimCity:   SimCity  SimCity 2000  SimCity 3000  SimCity 4  SimCity Yhteiskunnat  SimCity 
The Sims:   The Sims  The Sims 2  The Sims 3  The Sims Online  The Sims Tarinat  The Sims 4  Project Rene (The Sims 5) 
Muut Sim-pelit:   SimEarth  SimAnt  SimLife  SimFarm  SimTower  SimHealth  SimIsle  SimCopter  SimGolf  Streets of SimCity  MySims  The Sims Medieval 
Lapsille suunnatut:   SimTown  SimPark  SimSafari  SimTunes 
Sim-pelien sukulaiset:   El-Fish  Sid Meier's SimGolf  SimCity 64  Spore  Widget Workshop 
Muut:   The Sims -elokuva 
Spore Galaksissa kuhisee lisäosan kansikuva.
Stone Island

Stone Islandin logo
Stone Island on italialaisen vaatesuunnittelija Massimo Ostin vuonna 1982 perustama ja suunnittelema vaatemerkki. Merkki on osa Moncler-muotitaloa.
Brändi

Stone Islandin tuotemerkkinä on kompassi. Alkuperäisissä kompassimerkeissä reunat olivat vihreät, mutta nykyisin merkeissä on mustat reunat. Kangasmerkistä on tehty myös lukuisia variaatioita, joita ovat esimerkiksi eri väriset 'ghost badget'selvennä sekä 30-vuotisjuhlamerkki.[lähde? ]
Vaatemerkin nimi tulee kirjailija Joseph Conradin kahdesta kirjoissaan usein käyttämästä sanasta, "stone" ja "island".[lähde? ]